ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
K0MC91) 82 τελικό 
Βρυξέλλες, 14 Μαρτίου 1991 
Πρόταση οδηγίας του Συμβουλίου 
με την οποία εξουσιοδοτείται η Ομοσπονδιακή Δημοκρατία της Γερμανίας 
να εφαρμόσει μέτρο κατά παρέκκλιση του άρθρου 2,παράγραφος 1 
της έκτης οδηγίας του Συμβουλίου (77/388/ΕΟΚ) της 17ης 
Μαΐου 1977 για την εναρμόνιση των νομοθεσιών των κρατών 
μελών όσον αφορά τους φόρους κύκλου εργασιών 
(υπεβλήθη από την Επιτροπή) 

-1-
ΑΙΤΙΟΛΟΓΙΚΗ ΕΚΘΕΣΗ 
Δυνάμει του άρθρου 1, παράγραφος 2, περίπτωση β) της δέκατης όγδοης οδηγίας 
του Συμβουλίου της 18ης Ιουλίου 1989^1^, η Ομοσπονδιακή Δημοκρατία της 
Γερμανίας εκλήθη να καταργήσει, με ισχύ από την 1η Ιανουαρίου 1991, την 
απαλλαγή της από τον φόρο που εφαρμόζεται στη διαχείριση των πιστώσεων 
καθώς και των ενέγγυων πιστώσεων από πρόσωπο ή οργανισμό εκτός εκείνου ο 
οποίος χορήγησε την πίστωση. 
Με επιστολή την οποία έλαβε η Γενική Γραμματεία της Επιτροπής στις 19 
Δεκεμβρίου 1990, η κυβέρνηση της Ομοσπονδιακής Δημοκρατίας της Γερμανίας 
υπέβαλε αίτηση για παρέκκλιση βασιζόμενη στο άρθρο 27 της έκτης οδηγίας του 
Συμβουλίου της 17ης Μαΐου 1977 περί του κοινού συστήματος του φόρου 
προστιθέμενης αξίας*2), με σκοπό την απλοποίηση της διαδικασίας επιβολής 
του φόρου. 
Σύμφωνα με το άρθρο 27, παράγραφος 3 της έκτης οδηγίας, τα άλλα κράτη μέλη 
ενημερώθηκαν με επιστολή της 18ης Ιανουαρίου 1991 σχετικά με τη γερμανική 
αίτηση. 
Το μέτρο που ζητεί η Ομοσπονδιακή Δημοκρατία της Γερμανίας είναι η 
διατήρηση της απαλλαγής του φόρου που επιβάλλεται στη διαχείριση πιστώσεων 
και στις ενέγγυες πιστώσεις από πρόσωπο ή οργανισμό εκτός εκείνου ο οποίος 
χορήγησε τις πιστώσεις. 
(1) ΕΕ αριθ. L 226, της 3.8.1989 
(2) ΕΕ αριθ. L 145, της 13.6.1977 
-9-
Η κυβέρνησης της Ομοσπονδιακής Δημοκρατίας της Γερμανίας εξήγησε, 
υποστηρίζοντας την αίτηση της, τις σημαντικές δυσκολίες οι οποίες θα 
ανακύψουν στον καθορισμό εκ μέρους των ενδιαφερόμενων επιχειρήσεων των 
φορολογητέων πράξεων και των σχετικών εκπεστέων φόρων που καταβλήθηκαν στο 
προηγούμενο στάδιο όπως επίσης και στον έλεγχο τους από τις φορολογικές 
αρχές. Δεδομένου ότι τα ποσά των φόρων είναι μικρά σε πολλές περιπτώσεις η 
σχετική επιβάρυνση λόγω προσαρμογής του συστήματος θα ήταν αδικαιολόγητη σε 
σχέση με την απόδοση των φόρων. 
Η κυβέρνηση της Ομοσπονδιακής Δημοκρατίας της Γερμανίας επισημαίνει ότι η 
παρέκκλιση θα είχε πριορισμένη μόνο επίπτωση στην απόδοση του ΦΠΑ, γεγονός 
το οποίο έχει αποδεχθεί η Επιτροπή όσον αφορά τους ιδίους πόρους ΦΠΑ, 
προσφάτως στην απόφαση της Επιτροπής της 23ης Μαρτίου 1990*3^, άρθρο 2, 
σημείο 3. 
Η Επιτροπή είναι πεπεισμένη ότι το σχετικό μέτρο, το οποίο παρεκκλίνει από 
το άρθρο 2, παράγραφος 1 της έκτης οδηγίας, σε συνδυασμό με το άρθρο 13 
τμήμα Β, στοιχείο δ), αριθμοί 1 και 2, έχει σαν στόχο να απλοποιήσει τη 
διαδικασία για την εφαρμογή του ΦΠΑ σύμφωνα με το άρθρο 27 της Οδηγίας 
αυτής. 
Για το λόγο αυτό, η Επιτροπή κρίνει ορθή τη χορήγηση εξουσιοδότησης στην 
Ομοσπονδιακή Δημοκρατία της Γερμανίας για την εφαρμογή του σχεδιαζόμενου 
ειδικού μέτρου, θεωρεί παρόλ'αυτά ότι η παρέκκλιση πρέπει να είναι 
περιορισμένης διάρκειας, μέχρι τις 31 Δεκεμβρίου 1995, και πριν από τη λήξη 
της εξουσιοδότησης αυτής η Ομοσπονδιακή Δημοκρατία της Γερμανίας θα πρέπει 
να έχει επιλύσει τα πρακτικά προβλήματα τα οποία αιτιολογούν την εν λόγω 
παρέκκλιση. 
(3) ΕΕ αριθ. L 99, σ. 28 
-4-
Πρόταση οδηγίας του Συμβουλίου 
με την οποία εξουσιοδοτείται η Ομοσπονδιακή Δημοκρατία της Γερμανίας 
να εφαρμόσει μέτρο κατά παρέκκλιση του άρθρου 2, παράγραφος 1 της 
έκτης οδηγίας του Συμβουλίου (77/388/ΕΟΚ) της 17ης 
Μαΐου 1977 για την εναρμόνιση των νομοθεσιών των κρατών μελών 
όσον αφορά τους φόρους κύκλου εργασιών 
(υπεβλήθη από την Επιτροπή) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη ίδρυσης της Ευρωπαϊκής Οικονομικής Κοινότητας, 
την έκτη οδηγία του Συμβουλίου 77/388/ΕΟΚ της 17ης Μαΐου 1977 για την 
εναρμόνιση των νομοθεσιών των κρατών μελών σχετικά με τους φόρους κύκλου 
εργασιών - κοινό σύστημα φόρου προστιθέμενης αξίας: ομοιόμορφη βάση 
αξιολόγησης*1^ όπως τροποποιήθηκε τελευταία από την δέκατη όγδοη οδηγία 
του Συμβουλίου 89/465/Ε0Κ*2), και ιδιαίτερα το άρθρο 27, 
την πρόταση της Επιτροπής, 
Εκτιμώντας: 
ότι η δέκατη όγδοη οδηγία 89/465/ΕΟΚ καταργεί, από την 1η Ιανουαρίου 1991, 
την μεταβατική παρέκκλιση που παρέχεται στο άρθρο 28, παράγραφος 3, 
περίπτωση β) της έκτης οδηγίας 77/388/ΕΟΚ σε συνδυασμό με το σημείο 13 του 
Παραρτήματος ΣΤ, η οποία επέτρεπε στα κράτη μέλη να συνεχίσουν να 
απαλλάσουν τη διαχείριση των πιστώσεων και τις ενέγγυες πιστώσεις από 
πρόσωπο ή οργανισμό εκτός εκείνου ο οποίος χορήγησε την πίστωση· 
(1) ΕΕ αριθ. L 145, της 13.6.1977, σ. 1 
(2) ΕΕ αριθ. L 226, της 3.8.1989, σ. 21 
-s-
ότι, δυνάμει του άρθρου 27, παράγραφος 1 της ανωτέρω αναφερθείσας οδηγίας, 
το Συμβούλιο, ενεργώντας ομόφωνα μετά από πρόταση της Επιτροπής, μπορεί να 
εξουσιοδοτήσει οποιοδήποτε κράτος μέλος να λάβει ειδικά μέτρα παρέκκλισης 
από την οδηγία αυτή με σκοπό να απλοποιηθεί η διαδικασία επιβολής του φόρου 
ή να προληφθούν ορισμένα είδη φοροδιαφυγής ή φοροαποφυγής· 
ότι η Ομοσπονδιακή Δημοκρατία της Γερμανίας, με επιστολή που έλαβε η 
Επιτροπή στις 19 Δεκεμβρίου 1990 ζητούσε εξουσιοδότηση να διατηρήσει την 
φοροαπαλλαγή για τη διαχείριση των πιστώσεων και τις ενέγγυες πιστώσεις από 
πρόσωπο ή οργανισμό πλην εκείνου ο οποίος χορήγησε την πίστωση· ότι το 
μέτρο αυτό αποτελεί παρέκκλιση του άρθρου 2, παράγραφος 1, σε συνδυασμό με 
το άρθρο 13, τμήμα Β, στοιχείο δ), αριθμοί 1 και 2, της έκτης οδηγίας 
77/388/ΕΟΚ, σύμφωνα με την οποία οι υπηρεσίες του είδους αυτού που 
παρέχονται στην επικράτεια μιας χώρας εκ μέρους ενός φορολογούμενου 
προσώπου το οποίο δρα με τη μορφή αυτή θα υπόκεινται σε φόρο προστιθέμενης 
αξίας· 
ότι τα υπόλοιπα κράτη μέλη ενημερώθηκαν για την αίτηση της Ομοσπονδιακής 
Δημοκρατίας της Γερμανίας στις 18 Ιανουαρίοπυ 1991· 
ότι οι ρυθμίσεις για τη φορολογία τέτοιου είδους παρεχόμενων υπηρεσιών θα 
έθεταν σημαντικές δυσκολίες τεχνικής φύσεως στη Γερμανία όσον αφορά τον 
καθορισμό των φορολογητέων πράξεων και των σχετικών εκπεστέων φόρων που 
καταβλήθηκαν κατά το προηγούμενο στάδιο για τις οικείες επιχειρήσεις καθώς 
και για τον έλεγχο από τις φορολογικές αρχές· 
ότι η ζητούμενη εξουσιοδότηση μπορεί να χορηγηθεί κάτω από ορισμένες 
προϋποθέσεις· 
-6-
ότι η παρέκκλιση θα είναι προσωρινή, για να επιτρέψει την αξιολόγηση των 
επιπτώσεων της χορηγηθείσας εξουσιοδότησης δυνάμει της αποφάσεως αυτής μετά 
από μία ορισμένη περίοδο εφαρμογής· ότι πριν από τη λήξη της εξουσιοδότησης 
αυτής η Ομοσπονδιακή Δημοκρατία της Γερμανίας θα προσπαθήσει να επιλύσει 
τις πρακτικές δυσκολίες οι οποίες οδήγησαν στην εν λόγω παρέκκλιση· 
ότι η παρέκκλιση αυτή θα επηρεάσει κατά τρόπο αμελητέο τους ιδίους πόρους 
των Ευρωπαϊκών Κοινοτήτων που προκύπτουν από το φόρο προστιθέμενης αξίας· 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Κατά παρέκκλιση από το άρθρο 2, παράγραφος 1, σε συνδυασμό με το άρθρο 13, 
τμήμα Β, στοιχείο δ), αριθμοί 1 και 2, της έκτης οδηγίας 77/388/ΕΟΚ, η 
Ομοσπονδιακή Δημοκρατία της Γερμανίας εξουσιοδοτείται μέχρι τις 31 
Δεκεμβρίου 1995 να απαλλάσσει από την επιβολή φόρου την παροχή υπηρεσιών 
διαχείρισης πιστώσεων και ενέγγυων πιστώσεων από πρόσωπο ή οργανισμό εκτός 
εκείνου ο οποίος χορήγησε τις πιστώσεις. 
Η παρούσα απόφαση απευθύνεται στην Ομοσπονδιακή Δημοκρατία της Γερμανίας. 
Βρυξέλλες, Για το Συμβούλιο 
0 πρόεδρος 

ISSN 0254-1483 
COM(91)82 τελικό 
HJL JL inxfl 
GR 09 
Apt*, καταλόγου : CB-CO-91-109-GR-C 
ISBN 92-77-70367-9 
ΤΙΜΗ ΠΩΛΗΣΗΣ μέχρι 30 σελίδες: 3,50ECU γιακάΰε 10 επιπλέον σελ(βες: 1,25 ECU 
Υπηρεσία Επισήμων Εκδόσεων των Ευρωπαϊκών Κοινοτήτων 
L·2985 Luxembourg